

**ประกาศองค์การบริหารส่วนตำบลบึงปรือ**

**เรื่อง มาตรการส่งเสริมความโปร่งใสในการจัดซื้อจัดจ้าง**

**........................................**

เพื่อให้การบริหารราชการของ องค์การบริหารส่วนตำบลบึงปรือ เป็นไปตามหลักธรรมาภิบาลมีความโปร่งใส ตรวจสอบได้ ตลอดจนสอดคล้องกับยุทธศาสตร์ชาติว่าด้วยการป้องกันและปราบปรามการ ทุจริตและนโยบายของรัฐบาล องค์การบริหารส่วนตำบลบึงปรือ จึงได้กำหนดมาตรการส่งเสริมความโปร่งใส ในการจัดซื้อจัดจ้าง ดังนี้

1. ให้เจ้าหน้าที่ของ องค์การบริหารส่วนตำบลบึงปรือ ซึ่งปฏิบัติหน้าที่เกี่ยวกับการจัดซื้อจัดจ้าง ดำเนินการเผยแพร่การจัดซื้อจัดจ้างให้เป็นไปตามพระราชบัญญัติการจัดซื้อจัดจ้างและการบริหารพัสดุ ภาครัฐ พ.ศ. ๒๕๖๐ และระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ. ๒๕๖๐

2. ให้เจ้าหน้าที่ของ องค์การบริหารส่วนตำบลบึงปรือ ซึ่งปฏิบัติหน้าที่เกี่ยวกับการจัดซื้อจัด จ้างดำเนินการบันทึกรายละเอียด วิธีการ และขั้นตอนการจัดซื้อจัดจ้างและการบริหารพัสดุภาครัฐ ให้เป็นไป ตามขั้นตอนของระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ. ๒๕๖๐ โดยดำ เนินการในระบบเครือข่ายสารสนเทศของกรมบัญชีกลางผ่านทางระบบจัดซื้อจัดจ้างภาครัฐด้วย อิเล็กทรอนิกส์ (Electronic Government Procurement e-GP) ตามวิธีการที่กรมบัญชีกลางกำหนดแต่ละ ขั้นตอน ดังนี้

 (๑) จัดท าแผนการจัดซื้อจัดจ้าง

 (๒) ทำรายงานขอซื้อหรือขอจ้าง

 (๓) ดำเนินการจัดหา

 (๔) ขออนุมัติสั่งซื้อหรือจ้าง

 (๕) การทำสัญญา

 (๖) การบริหารสัญญา

 (๗) การควบคุมและการจำหน่าย

3. ห้ามมิให้เจ้าหน้าที่ของ องค์การบริหารส่วนตำบลบึงปรือ ซึ่งปฏิบัติหน้าที่เกี่ยวกับการ จัดซื้อจัดจ้าง เข้าไปมีส่วนได้ส่วนเสียผู้ยื่นข้อเสนอหรือคู่สัญญาของ องค์การบริหารส่วนตำบลบึงปรือ และให้ คณะกรรมการต่างๆ ที่ได้รับการแต่งตั้งให้มีหน้าที่รับผิดชอบเกี่ยวกับการจัดซื้อจัดจ้างจะต้องให้คำรับรองเป็น หนังสือว่าจะไม่เข้าไปมีส่วนได้ส่วนเสียกับผู้ยื่นข้อเสนอหรือคู่สัญญาของ องค์การบริหารส่วนตำบลบึงปรือ

-๒-

4. ห้ามมิให้เจ้าหน้าที่ของ องค์การบริหารส่วนตำบลบึงปรือ ซึ่งปฏิบัติหน้าที่เกี่ยวกับการ จัดซื้อจัดจ้าง ยอมให้ผู้อื่นอาศัยหน้าที่ของตนหาผลประโยชน์จากการจัดซื้อจัดจ้างกับ องค์การบริหารส่วนตำบลบึงปรือ

5. ให้หัวหน้าหน่วยงาน กำกับ ดูแล การปฏิบัติหน้าที่ของเจ้าหน้าที่ผู้ใต้บังคับบัญชาซึ่ง ปฏิบัติหน้าที่เกี่ยวกับการจัดซื้อจัดจัดจ้างให้เป็นไปด้วยความเรียบร้อย กรณีปล่อยปละละเลยให้ถือเป็น ความผิดทางวินัย

จึงประกาศให้ทราบและถือปฏิบัติโดยทั่วกัน

ประกาศ ณ วันที่ ๑ เดือน มีนาคม พ.ศ. ๒๕๖๒



(นายศุภโชค ภูมิโคกรักษ์)

 นายกองค์การบริหารส่วนตำบลบึงปรือ